Shanen & Samantha se troudag - Mooi Troues
Vandag op Mooi Troues deel ons met julle Shanen en Samantha se troudag. Hierdie paartjie se passievolle huwelik het 14 jaar gelede met 'n onskuldige dans by 'n sosiale geleentheid af geskop. Hierdie twee is albei strand liefhebbers en dus was dit toe ook waar hulle hul paartjie fotosessie gehou het. Hulle het saam besluit op al hulle dekor elemente, kleurskema, versnaperings asook die blou waterverf wat hulle diep voorliefde vir die see uitbeeld. Hulle het kort na hulle troudag Mauritius toe gereis waar hulle 'n week van hulle wittebrood spandeer het en daarna die pad gevat Spanje toe. Wees seker om die beste oomblikke van hulle spesiale dag in die artikel te besigtig. Ons hoop julle geniet die artikel.
Ons het op 10 Februarie 2018 getrou. Samantha was 29 jaar oud en Shanen 30.
Ons het 14 jaar gelede by 'n sosiale geleentheid by die skool ontmoet, ek was 15 en hy was 16. Ek en my suster het Shanen en sy vriende hoor praat oor met wie hulle wou dans. Hy het gekies om met my te dans omdat hy van my wit broek gehou het, en ek het van sy blas vel gehou. Die res is geskiedenis!
Shanen het vir ons 'n romantiese naweek na Elgin se ou Mac Daddy-karavaanpark gereël. Heeltemal perongeluk het ons die 'Mills & Boon' kamer gekry! Na 'n dag van wynproe en pamperlang, het ons reg gemaak vir aandete en Shanen het my kant toe geroep. Hy het gesê ek lyk mooi, maar dat my uitrusting iets ekstra benodig het – en toe op een knie afgegaan! 'n Aand van sjampanje en opgewonde oproepe het daarna gevolg.
Vir my was die beste oomblik om by die paadjie af te loop en al ons naaste familie en vriende te sien glimlag. Die liefde en ondersteuning wat ek in daardie oomblik gevoel het, was oorweldigend en ek sal altyd daardie herinnering koester.
Vir ons albei was nog 'n groot hoogtepunt, ons fotosessie op die strand. Ons het soveel pret gehad met Kusjka en Lindie, en dit was lekker om 'n tydjie weg te breek, net die twee van ons, om die oomblik van pas getroudheid saam te geniet.
Kusjka was fenomenaal! Ons praat gereeld oor wat ons troudag spesiaal gemaak het, en Kusjka kom altyd op! Kusjka en Lindie (haar assistent fotograaf) was warm, vriendelik en ontspanne en het alles so maklik gemaak. Hulle het met ons persoonlikhede gewerk en die foto's wat hieruit voortvloei, was soveel meer as wat ons kon voor gehoop het. Ons het regtig soveel pret op die strand gehad!
Ons het nie 'n tipiese geskenk-register gehad nie en het gaste gevra vir kontant-skenkings na ons wittebrood. Ons het 'n week in Mauritius na ons troue spandeer, en het sedertdien na Spanje vir 2 weke as 'n verlengde tweede wittebrood gereis. Ons leuse vanjaar is – "You Only Honeymoon Once" (YOHO).
Ons het ons begroting geprioritiseer volgens wat vir ons belangrik was (die rok, die kos, ens.), en waarop ons meer spaarsamig wou wees. Ons het daarin geslaag om binne die meeste van ons begroting te hou, deur vroeg ons tariewe te kry, kwotasies te vergelyk, behoorlike navorsing te doen, van die goed self te maak en te koop of te huur van groothandelaars. Om vriende te vra wat onlangs getroud was vir raad was ook baie behulpsaam, daarom het ons baie inligting gehad om ons te lei! Ons het self vir die grootste deel van ons troue betaal, en ons het vroegtydig gespaar om skuld te vermy.
My raad sou wees julle troudag te bespreek, daaroor te droom en saam as 'n paartjie te beplan, sodat julle weet wat belangrik is en wat nie. Dan sal die regte venue, dekor en begroting daardie prioriteite volg. Doen wat jy wil doen, want op die einde van die dag gaan die dag oor julle twee as 'n paartjie en vier julle band en toekoms saam. Beplanning kan ook baie stresvol word, so help mekaar en kry julle gevolg betrokke! Neem tyd om perspektief te kry, en onthou dat as daar iets verkeerd gaan op die dag, sal die meeste mense nie opmerk nie.
Ons het onbeplande probleme met ons venue gehad oor die volume van ons musiek. Dit was buite ons beheer, maar was 'n laagtepunt van die dag juis toe ons dinge bietjie meer pret wou maak! Ek dink as ons enige iets van daardie aand kon verander, sou dit wees om 'n plan met die musiek gemaak het wat beide ons en die venue kon goedkeur.
My verloofring is 'n geboë witgoud-solitaire van Browns wat ons saam gekies het, en my trou band is 'n diamant-kroon in witgoud. Dit was spesiaal ontwerp deur 'n goeie vriend. Shanen se troupand is 'n ontwerp deur Wolf Bros, en is 'n geborselde titanium band met 'n roos goud inleg.
Ons is lief vir die see en die Weskus het gelyk soos 'n goeie keuse vir 'n somer troue. Ons het Gelukkie gekies as gevolg van die ontspanne, rustieke atmosfeer, die goeie kos wat aangebied word en die intieme omgewing. My raad sou wees om 'n vraelys te skep voordat jy jou voornemende lokale besoek, sodat jy eweneens kan vergelyk, en neem baie foto's sodat jy jou dekor op die groot dag kan visualiseer.
Ons dekor was baie eenvoudig maar tog elegant met aksente van roosgoud en groen blare. Ons het albei 'n diep voorliefde vir die see so daarom het ons die blou waterverf element ingebring.